ОШ“Бошко Палковљевић-Пинки“

Сремска Митровица

**ОБАВЕШТЕЊЕ О ОРГАНИЗАЦИЈИ И РЕАЛИЗАЦИЈИ НАСТАВЕ**

на почетку ДРУГОГ ПОЛУГОДИШТА школске 2020/2021. године

Друго полугодиште школске 2020/2021. године почиње у **понедељак, 18. јануара 2021. године**, у складу са епидемиолошком ситуацијом у Републици Србији и Стручним упутством за организацију и реализацију образовно-васпитног рада у основној школи школске 2020/2021. године, које је донело Министарство просвете, науке и технолошког развоја. Настава ће се изводити у складу са изабраним моделима наставе на почетку школске године:

**ПРВИ ЦИКЛУС (1-4 разред)**

Изабрани модел подразумева поделу одељења на две групе (група А и група Б).

Настава се одржава непосредним радом у школи сваког дана за обе групе ученика, али у две смене. Прва смена - 8.00-10.25 часова (4 часа), друга смена 10.45-12.35 часова (3 часа).

Часови трају 30 минута. Групе А и Б мењају смене сваке недеље. Распоред часова je јединствен за све ученике једног одељења у складу са сменама (ученици се придржавају распореда часова за смену у којој похађају наставу).

**У понедељак, 18. јануара 2021. године, у 8.00 часова настава почиње за ученике групе А,**

**а у 10.45 часова за ученике групе Б.**

**ДРУГИ ЦИКЛУС (5-8 разред)**

Изабрани модел подразумева поделу одељења на две групе (група А и група Б).

Настава се одржава непосредним радом у школи сваког дана **за једну групу** ученика. Часови трају 30 минута. Распоред часова је јединствен за све ученике једног одељења (ученици се придржавају распореда часова за наставни дан у којем похађају наставу). Током наставних дана када немају непосредну наставу у школи ученици су у обавези да испрате наставне садржаје путем канала комуникације у договору са предметним наставницима (тв часови, гугл учионица, домаћи задаци,...). Канали комуникације за онлајн наставу од школске 2020-2021. године биће Гугл учионица за све наставне предмете по потреби.

**У понедељак, 18. јануара 2021. године, у 14.00 часова непосредна настава у школи почиње за ученике групе А.**

**Упутство о мерама заштите здравља ученика у школи**

* **сажето упутство за родитеље -**

1. Едукација о начинима и значају превенције Covid 19 у школској средини ученика вршиће се од стране наставног особља;
2. Мере смањења ризика уноса корона вируса у школску средину: родитељи свакодневно пре доласка у школу проверавају тренутно здравствено стање ученика и процењују могућност доласка у школу;
3. Одржавање физичке дистанце – препоручује се одржавање физичке дистанце међу особама од 1,5 м, ученици ће наставу слушати у својој учионици, изузев наставе кабинетског типа (5-8 разред), наставници ће наставу и слободно време ученика (одморе) организовати уз поштовање физичке дистанце, особе које доводе децу у школу не уводе децу у школску зграду;
4. Ношење маске – ученици треба да носе маску приликом уласка у школу и током активности у којима може доћи до ближег контакта са другим особама у току наставе и слободног времена. Ученик може да одложи маску у периоду када седи у својој клупи и слуша наставу.
5. Редовно прање руку – ученици су у обавези да редовно перу руке у складу са здравствено-хигијенским мерама усвојеним у досадашњем образовању и васпитању;
6. Редовно чишћење школске средине – вршиће се свакодневно чишћење и дезинфекција, проветравање просторија, у складу са упутствима Министарства просвете, науке и технолошког развоја.